

**Шығыстар бойынша шарттың орындалу мерзiмiн және аккредитивтiң қолданылу мерзiмiн ұзарту туралы**

Қазақстан Республикасы Үкіметінің 2006 жылғы 30 маусымдағы N 613 Қаулысы

      "Республикалық және жергiлiктi бюджеттердiң атқарылу ережесiн бекiту туралы" Қазақстан Республикасы Үкiметiнiң 2005 жылғы 5 ақпандағы N 110  қаулысына  сәйкес Қазақстан Республикасының Yкiметi  **ҚАУЛЫ ЕТЕДI:**

      1. Республикалық бюджет комиссиясының 2005 жылғы бюджетте көзделген 011 "Мемлекеттiк органдардың бiрыңғай көлiк ортасын құру" бағдарламасы бойынша Қазақстан Республикасы Қаржы министрлiгi Қазынашылық комитетiнiң Астана қаласы бойынша Қазынашылық департаментiнде тiркелген 2005 жылғы 8 қарашадағы N СОМ-FN4-BA12-KAZ-NII2/94 Қазақстан Республикасы Ақпараттандыру және байланыс агенттiгi мен "Siemens AG" акционерлiк қоғамы арасында жасалған шығыстар бойынша шарттың орындалу мерзiмiн және аккредитивтiң қолданылу мерзiмiн 2006 жылғы 1 қарашаға дейiн ұзарту туралы ұсынысына келiсiм берiлсiн.

      2. Қазақстан Республикасы Қаржы министрлiгiнiң Қазынашылық комитетi осы қаулыдан туындайтын шараларды қабылдасын.

      3. Осы қаулы 2006 жылғы 1 шілдеден бастап қолданысқа енгiзiледi.

*Қазақстан Республикасының*   
*Премьер-Министрі*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК